215 padsterftes in drie dae | Nuus24
Kaapstad – Die Padverkeerbestuurskorporasie sê hy is bekommerd oor die stygende dodetal op die land se paaie, het RSG Dinsdag berig.Minstens 980 mense is reeds sedert die begin van Desember op die paaie dood. Dit is sowat 200 meer as dieselfde tydperk verlede jaar. In die laaste drie dae het 215 van die slagoffers omgekom. Die woordvoerder van die korporasie, Ashraf Ismail het vroeër sy kommer uitgespreek oor die groot
aantal botsings reg van voor. Ismail het motoriste gevra om hulle slegte gewoontes op die pad te verander. Volg Nuus24 op Twitter.